Jafnréttis - og framkvæmdaáætlun Norðurþings byggir á lögum um jafna stöðu og jafnan rétt kvenna og karla nr. 10 / 2008 og annarra laga er snúa að jafnrétti . Með vísan til 12. gr. jafnréttislaga lýsir sveitarstjórn vilja sínum til að koma á og viðhalda jafnrétti og jöfnum tækifærum kvenna og karla . Sveitarstjórn lýsir jafnframt vilja sínum til að jafna stöðu á öllum sviðum sveitarfélagsins óháð kyni . Það skal gert með því að samþætta jafnréttissjónarmið inn í alla þætti stefnumótunar , ákvarðana og aðgerða á vegum þess . Jafnréttis - og framkvæmdaáætlun Norðurþings nær til alls stjórnkerfis sveitarfélagsins og allra starfsmanna þess og ber sérhverjum starfsmanni að framfylgja henni . MarkmiðJafnréttisáætlun Norðurþings er ætlað að koma öllum íbúum sveitarfélagsins til góða . Með henni vill sveitarstjórn tryggja að starfsemi og stofnanir á vegum sveitarfélagsins verði til fyrirmyndar í að skapa vinnuskilyrði og umhverfi sem stuðlar að jöfnum rétti karla og kvenna á vinnustað . Lögð er áhersla á að allir starfsmenn sveitarfélagsins njóti virðingar og fái notið sín í starfi á jafnréttisgrundvelli án tillits til kynferðis , fötlunar , þjóðernis , kynþáttar , litarháttar , stjórnmálaskoðana , trúar , kynhneigðar eða annarra slíkra persónubundinna atriða . Sama á við ráðningar í störf hjá sveitarfélaginu og við töku ákvarðana er varða laun og kjör , starfsþróun og símenntun . JafnréttisnefndFjölskylduráð fer með málefni jafnréttisnefndar sveitarfélagsins í samræmi við það hlutverk sem skilgreint er í 12 gr. laga nr. 10 / 2008 . Fjölskylduráð skal fjalla um jafnan rétt kvenna og karla innan Norðurþings og vera ráðgefandi fyrir sveitarstjórn í málefnum er varða jafnrétti kynjanna . Fjölskylduráð skal jafnframt fylgjast með og hafa frumkvæði að aðgerðum til að tryggja jafna stöðu kvenna og karla í Norðurþingi . Fjölskylduráð skal hafa umsjón með gerð jafnréttisáætlunar til fjögurra ára í senn . Helstu stefnuviðmið varðandi jafnrétti meðal starfsmanna sveitarfélagsins eru : 1 . Nefndir , ráð og stjórnirMarkvisst skal unnið að því að jafna hlut kynja í nefndum , ráðum og stjórnum á vegum sveitarfélagsins . Við skipan í nefndir , ráð og stjórnir , skal þess gætt að hlutfall kynjanna sé sem jafnast og ekki minna en 40% þegar um fleiri en þrjá fulltrúa er að ræða . Þannig skal tryggt að áhrif karla og kvenna við ákvörðunartöku og stefnumótun í samfélaginu séu sem jöfnust . Aðgerðaráætlun : Við upphaf hvers kjörtímabils þegar kosningar í nefndir og ráð hafa farið fram skal leggja fyrir sveitarstjórn lista yfir hlutfall kynja í öllum nefndum , ráðum og stjórnum á vegum Norðurþings . Öll framboð til sveitarstjórna eru hvött til þess bréflega að konur og karlar hafi jafnt vægi á listum og þess gætt við kosningu í nefndir , ráð og stjórnir að hlutverk kynjanna sé sem jafnast . Sveitarstjóri . Ábyrgð : Sveitarstjórn . Fyrsta könnun í upphafi hvers kjörtímabils og aftur fyrir 1. febrúar ár hvert . 2 . Auglýsingar og ráðningar starfsmannaFastar stöður hjá stofnunum og deildum sveitarfélagsins skulu ávallt auglýstar lausar til umsóknar og vera aðgengilegar öllum . Í öllum auglýsingum eru störf ókyngreind og þess er gætt við gerð þeirra . Ef einsleitni er á vinnustaðnum skal auglýst sérstaklega eftir því kyni sem hallar á miðað við samsetningu starfsmanna til að jafna hlutföll innan starfsgreinarinnar og skal það koma fram í auglýsingunni , einnig ef viðkomandi starf krefst þess að kyns sé getið vegna sérstakra aðstæðna . Auglýsingar skulu vera aðgengilegar öllum á heimasíðu sveitarfélagsins . Aðgerðaráætlun : Samantekt á kynjahlutföllum í öllum starfshópum í stjórnunar og áhrifastöðum í lok hvers árs , ásamt yfirliti yfir auglýst störf , umsækjendur og ráðningar . Við ráðningu skal unnið að því að jafna hlut ólíkra hópa . Ef að hallar á einhvern ber að sýna sérstaka aðgát vegna jafnréttissjónarmiða þegar nýráðningar eða tilfærslur eru í störfum og reyna eftir fremsta megni að rétta hlut þess kyns sem á hefur hallað . Sveitarstjórn og yfirmenn stofnana innan sveitarfélagsins Þegar gengið er frá ráðningu . 3 . Launakjör starfsmanna - jafnlaunastefnaVið ákvörðun launa og annarra starfskjara , úthlutun verkefna , tilfærslur í störfum og uppsagnir skal gæta þess að mismuna ekki eftir kynferði sbr. 19. gr. laga nr. 10 / 2008 . Konum og körlum er starfa hjá Norðurþingi skulu greidd jöfn laun og skulu njóta sömu kjara fyrir sömu eða jafn verðmæt störf . Gæta skal þess að konur og karlar hafi að öllu leyti sambærilegar kjara - og starfsaðstæður . Sveitarfélagið og stofnanir þess skulu gera nauðsynlegar ráðstafanir til að tryggja að allir , óháð kyni , njóti sömu möguleika til endurmenntunar , símenntunar og starfsþjálfunar og til að sækja námskeið sem haldin eru til að auka hæfni í starfi eða til undirbúnings fyrir önnur störf . Hæfnis - og árangurslaun og aðrar ákvarðanir sem hafa áhrif á kjör skulu byggjast á málefnalegum forsendum óháð kyni . Tryggt verður að jafnréttismál verði fléttuð inn í starfsmannastefnu Norðurþings . Aðgerðaráætlun : Konum og körlum skulu greidd jöfn laun og skulu njóta sömu kjara fyrir sömu eða jafnverðmæt störf . Launagreining verður gerð árlega . Óútskýrðum launamun skal útrýmt og frávik ekki meiri en 5% Starfsmönnum skal ávallt heimilt að skýra frá launakjörum sínum ef þeir kjósa svo . Norðurþing skal öðlast vottun að undangenginni úttekt vottunaraðila á jafnlaunakerfi fyrirtækisins sem staðfestir að jafnlaunakerfið og framkvæmd þess uppfylli kröfur staðalsins ÍST 85 . Vottunina skal endurnýja á þriggja ára fresti en viðhaldsúttektir árlega . Launaleynd sé ein af uppsprettum kynbundins launamunar og að henni beri því að útrýma hvar sem hún kann að vera til staðar , sbr. 19. gr. jafnréttislaga . Skrifstofustjóri og launafulltrúi . Ábyrgð : Sveitarstjóri . Jafnlaunavottun skal endurnýja á þriggja ára fresti og viðhaldsúttektir gerðar árlega . 4 . Samræming starfsskyldu og fjölskyldulífs starfsmanna . Norðurþing leggur metnað sinn í að vera fjölskylduvænn vinnustaður og mun gera konum og körlum kleift að samræma starfsskyldur sínar og skyldur gagnvart fjölskyldu . Norðurþing mun leitast við í samráði við hvern einstaka starfsmann að ábyrgð gagnvart vinnuveitanda fari saman við fjölskylduábyrgð starfsmannsins . Þar sem því verður við komið skal starfsfólk eiga kost á sveigjanlegum vinnutíma , hlutastörfum eða annarri hagræðingu vinnutíma , s.s. að minnka tímabundið við sig vinnu . Draga skal úr því að hafa fundi á þeim tímum sem sinna þarf málefnum fjölskyldunnar , á kvöldin eða um helgar og hvetja foreldra til að skipta með sér veikindadögum barna . Einnig er mikilvægt að hvetja foreldra til að deila með sér fjölskylduábyrgð . Mikilvægt er að bæði konur og karlar nýti sér þann rétt sem þau eiga varðandi foreldra - og fæðingarorlof . Ábyrgð : Fjölskylduráð . Kannanir gerðar í starfsmannaviðtölum ár hvert , þ , e hvort starfsmönnum finnist þeir getað samræmt vinnu og fjölskyldulíf . 5 . Fræðsla og ráðgjöf : Tryggt verði að allir starfsmenn njóti sömu möguleika til starfsþjálfunar og endurmenntunar óháð kyni . Þess verði gætt við úthlutun verkefna og tækifæra til að axla ábyrgð sem og þegar um framgang eða tilfærslu í störfum er að ræða , að einstaklingum sé ekki mismunað vegna kynferðis . Sama gildir um starfs - eða vinnuhópa sem starfsfólk er skipað í.Fræðsla um jafnréttismál og leiðir til að vinna að jafnri stöðu kynjanna skal vera virkur þáttur í starfi sveitarfélagsins . Aðgerðaráætlun : Árleg endurmenntunar áætlun fyrir starfsmenn . Haldið verði utan um þátttöku starfsfólks í námskeiðum , endurmenntun og í starfs – og vinnuhópum . Greina skal hvort það halli á einhverja hópa við nýtingu slíkra tækifæra . Komi slíkt í ljós ber að reyna eftir fremsta megni að leiðrétta það . Starfsmönnum sveitarfélagsins stendur til boða aðstoð fjölskylduráðs Norðurþings í ágreiningsmálum er varða jafnréttismál . Sviðsstjórar Ábyrgð : Fjölskylduráð . Kannanir gerðar fyrir 1. júní ár hvert . 6 . Einelti , kynbundið ofbeldi , kynbundin áreitni og kynferðisleg áreitni : Einelti , kynbundið ofbeldi , kynbundin áreitni og kynferðisleg áreitni verður ekki liðin á vinnustöðum Norðurþings . Vísað er til 2.gr . laga nr. 10 / 2008 um skilgreiningu á kynbundnu ofbeldi , kynbundinni og kynferðislegri áreitni . Kynbundin áreitni : Hegðun sem tengist kyni þess sem fyrir henni verður , er í óþökk viðkomandi og hefur þann tilgang eða þau áhrif að misbjóða virðingu viðkomandi og skapa aðstæður sem eru ógnandi , fjandsamlegar , niðurlægjandi , auðmýkjandi eða móðgandi fyrir viðkomandi . Hvers kyns kynferðisleg hegðun sem er í óþökk þess sem fyrir henni verður og hefur þann tilgang eða þau áhrif að misbjóða virðingu viðkomandi , einkum þegar hegðunin leiðir til ógnandi , fjandsamlegra , niðurlægjandi , auðmýkjandi eða móðgandi aðstæðna . Hegðunin getur verið orðbundin , táknræn og / eða líkamleg . Kynbundið ofbeldi : Ofbeldi á grundvelli kyns sem leiðir til eða gæti leitt til líkamslegs , kynferðislegs eða sálræns skaða eða þjáninga þess sem fyrir því verður , einnig hótun um slíkt , þvingun eða handahófskennda sviptingu frelsis , bæði í einkalífi og á opinberum vettvangi . Það er á ábyrgð atvinnurekanda að koma í veg fyrir að starfsfólk verði fyrir einelti , ofbeldi , kynbundinni og / eða kynferðislegri áreitni á vinnustað . Skyldur stjórnenda eru skýrar og ber þeim að skapa vinnuskilyrði sem bjóða ekki upp á slíkt . Stjórnendum ber einnig skylda til að taka rétt á málum þegar þau koma upp og leita aðstoðar ef þarf . Allar slíkar kvartanir skulu rannsakaðar / kannaðar og starfsfólk stutt eftir bestu getu . Hér er ekki átt við skoðanaágreining eða hagsmunaárekstra sem kunna að rísa á vinnustaðnum milli stjórnenda og starfsmanns eða tveggja eða fleiri starfsmanna enda skal slíkur ágreiningur ekki leiða til þeirrar háttsemi sem lýst er hér að ofan . Þolandi skal engan skaða bera af ráðstöfunum sem gripið er til í því skyni . Alvarleg eða endurtekin áreitni varðar áminningu eða brottrekstur úr starfi . Yfirmaður sem kærður er fyrir meint einelti , kynbundið ofbeldi , kynbundna og / eða kynferðislega áreitni skal samkvæmt lögum nr. 10 / 2008 gr. 22. um jafna stöðu og jafnan rétt kvenna og karla , vera vanhæfur til að taka ákvarðanir um starfsskilyrði kæranda á meðan á meðferð málsins stendur yfir og skal næsti stjórnandi taka slíkar ákvarðanir . Þeir starfsmenn sem fyrir því verða eða vita til þess að aðrir starfsmenn verði eða hafi orðið fyrir slíku skulu leita til næsta yfirmanns eða sviðsstjóra næsta sviðs , skrifstofustjóra eða sveitarstjóra . Sérstaks trúnaðar skal gætt í málum . Máli skal ekki fram haldið án samþykkis meints þolanda . Hverskonar ofbeldi varðar áminningu eða brottrekstur úr starfi . Ef áreitni á sér stað er Vinnueftirlitið með sérstaka viðbragðsáætlun varðandi einelti á vinnustað og er kynferðisleg áreitni þar með talin . Vísað er í nánari upplýsingar á www.vinnueftirlitid.is . Settar skulu vinnureglur um hvernig skuli bregðast við ef slíkt kemur upp á vinnustað . Aðgerðaráætlun : Starfsmenn sveitarfélagsins skulu fá fræðslu um hvað felst í kynbundnu ofbeldi , kynbundinni áreitni og kynferðislegri áreitni og hvert leita skuli komi upp slík mál . Leiðbeiningar Vinnueftirlitsins um viðbrögð við Einelti og kynferðislegri áreitni á vinnustöðum – Forvarnir og viðbrögð verði kynntar fyrir starfsmönnum sveitarfélagsins . Stefna og viðbragðsáætlun Norðurþings í eineltismálum og kynferðis áreitismálum verði kynnt starfsmönnum sveitarfélagsins . Í starfsmannahandbókum stofnana og deilda Norðurþings skuli koma fram stefnu - og viðbragðsáætlanir í málum sem þessum . Forstöðumenn stofnana , deilda og sveitarstjóri . Ábyrgð : Fjölskylduráð . Fyrir 1. desember annað hvert ár . 7 . Íþrótta - , tómstund , leik og grunnskólastarf : Allt uppeldis - og tómstundastarf , menntun og fræðsla skal hafa jafna stöðu allra að leiðarljósi óháð kyni . Styrkja skal jákvæð samskipti og gagnkvæma virðingu kynjanna í öllu starfi með börnum og unglingum og þau skulu hvött til að rækta hæfileika sína og persónuþroska án hamlandi áhrifa hefðbundinna kynjaímynda . Skólayfirvöld og stjórnendur félags - og tómstundastarfs , styrki jákvæða kynímynd allra og vinni gegn skaðlegum áhrifum klámvæðingar meðal unglinga . Einnig skulu allir hafa sömu möguleika til sumarstarfa á vegum sveitarfélagsins óháð kyni . Aðgerðaráætlun : Skólayfirvöld sjái til þess eftir fremsta megni að nemendur á öllum skólastigum fái jafnréttisfræðslu , námsefni mismuni ekki kynjum og í nám - og starfsfræðslu verði lögð áhersla á að kynna öllum störf sem hingað til hafa verið álitin hefðbundin kvenna - og karlastörf . Sjálfsstyrking verði sjálfsagður hluti náms á öllum skólastigum . Skólar leggi áherslu á að búa alla undir ábyrgð og skyldur einkalífs og fjölskyldulífs , félagslífs og atvinnulífs . Gerð skal úttekt á fjárveitingum til íþrótta - og æskulýðsmála með tilliti til kynskekkju . Íþrótta - og tómstundastarf skal skipulagt með þarfir og hagsmuni allra í huga , svo sem varðandi tímasetningu og aðstöðu . Gætt skal að kynjajöfnun þegar ráðið er í sumarstörf . Starfsmenn og / eða sveitarstjórn sem sjá um samningagerð við félagasamtök sjái um að fram komi í áætlun hvernig starfsemi þeirra muni nýtast öllum , óháð kyni . Fræðslufulltrúi , skólastjórnendur og íþrótta - og æskulýðsfulltrúi . Ábyrgð : Fjölskylduráð . Úttekt skal gerð annað hvert ár . Ár hvert skal gætt að fjölbreytni þegar ráðið er í sumarstörf . Þegar samningar við félagasamtök eru endurnýjaðir . 8 . Kynjasamþætting : Kynjasamþættingar skal gætt við alla stefnumótun og áætlanagerð á vegum sveitarfélagsins og stofnana þess , þar með talið íþrótta ‐ og tómstundastarfi . Þau félagasamtök sem njóta styrkja frá bænum skulu skila inn kyngreindum upplýsingum með ársskýrslum . ,, Í samþættingu kynja og jafnréttissjónarmiða – kynjasamþættingu felst að skipuleggja , bæta , þróa og leggja mat á stefnumótunarferli , þannig að sjónarhorn kynjajafnréttis sé fléttað inn í stefnumótun og ákvarðanir á öllum stigum og öllum sviðum , af þeim aðilum sem venjulega taka þátt í stefnumótun . “ ( Skilgreining Evrópuráðsins ) . Aðgerðaráætlun : Fræðsla og námskeið frá Jafnréttisstofu um kynjasamþættingu fyrir sveitarstjórnarmenn , stjórnendur stofnana og það starfsfólk sem áhuga hefur á jafnréttismálum , á hverju kjörtímabili . Skrifstofustjóri . Ábyrgð : Fjölskylduráð . Einu sinni á hverju kjörtímabili 9 . Kynning , endurskoðun og eftirfylgni jafnréttisáætlunar : Jafnréttisáætlun þessi skal kynnt öllum stofnunum , deildum , nefndum , ráðum og stjórnum á vegum sveitarfélagsins . Þá skal jafnréttis - og framkvæmdaáætlun vera aðgengileg öllum íbúum sveitarfélagsins s.s. á heimasíðu sveitarfélagsins . Niðurstöður verkefna skulu ávallt kynntar í Fjölskylduráði . Fjölskylduráð skal fylgjast með og hafa frumkvæði að aðgerðum til að tryggja jafna stöðu kynjanna í Norðurþingi , einnig skal nefndin hafa umsjón með gerð jafnréttisáætlunar til fjögurra ára í senn . Aðgerðaráætlun : Áætlunin skal endurskoðuð á hverju ári eftir samþykkt hennar . Framkvæmdastjórar sviða sveitarfélagsin skulu sjá til þess að markmið jafnréttisáætlunar Norðurþings verði hluti af starfsáætlunum í öllum málaflokkum bæjarins . Forstöðumenn og íþrótta - og æskulýðsfulltrúi . Ábyrgð : Fjölskylduráð . Úttekt skal gerð annað hvert ár . Samþykkt á fundi fjölskylduráðs Norðurþings þann 11. nóvember 2019 Staðfest í sveitarstjórn Norðurþings þann 4. desember 2019